A toborzás célja a célcsoport elérése és a programba való bevonása. A toborzó rendezvényeket követően a résztvevők kompetenciamérése alapján a projektbe bevont személyek számára egyéni fejlesztési terv készül, amely segít eldönteni, hogy a projekt mely szolgáltatása a leghatékonyabb egyéni élethelyzetük javítására, társadalmi felzárkózásuk elősegítésére.

Ezek a szolgáltatások a következők:

* **Alapkompetencia-fejlesztő képzések** - a képzési program motivációs részt, írás-olvasás-számolás és mentálhigiénés fejlesztést, a tanulási képességek fejlesztését és életviteli tanácsadást tartalmaz úgy, hogy az eltérő előképzettségű jelentkezőknek a teljesen analfabétától a korábban szakmunkásvégzettséget szerzett, de szövegértési problémákkal küzdő felnőttig megfelelő fejlesztést tudjon biztosítani.
* **Felzárkóztató általános iskolai** **képzés az 5 – 8. évfolyamra** – a képzés célja a résztvevők felkészítése egy sikeres osztályozó vizsga letételére, amellyel lehetővé válik számukra az általános iskola felsőbb évfolyamára lépés, illetve az általános iskolai tanulmányok befejezése, majd a szakképzésbe történő bekapcsolódás.
* **Szakmai alapozó képzés** szociális, gyermekvédelmi, építő- és feldolgozóipari területen
* **Munkakipróbálás**

A képzésben, munkagyakorlatban való bennmaradást segítő szolgáltatások: **utazási költségtérítés; megélhetési támogatás biztosítása;** **a tankönyvek, taneszközök, képzési anyagok biztosítása.**

További információ: **Laskai-Juhász Tünde** projekt tanácsadó

Szociális és Gyermekvédelmi Igazgatóság

**Tatabánya, Fő tér 4.**

**34/517-223**